Csák Máté

**Csák nembeli III. Máté** vagy **Trencséni Máté** ([1260](https://hu.wikipedia.org/wiki/1260) körül – [Trencsén](https://hu.wikipedia.org/wiki/Trencs%C3%A9n), [1321](https://hu.wikipedia.org/wiki/1321). [március 18.](https://hu.wikipedia.org/wiki/M%C3%A1rcius_18.)) a [Csák nemzetség](https://hu.wikipedia.org/wiki/Cs%C3%A1k_nemzets%C3%A9g)legismertebb és legnagyobb hatalmú tagja, a [III. András magyar király](https://hu.wikipedia.org/wiki/III._Andr%C3%A1s_magyar_kir%C3%A1ly) halála utáni trónharcok idején az ország északnyugati részének tartományura. Tartománya a [vági](https://hu.wikipedia.org/wiki/V%C3%A1g_%28foly%C3%B3%29) területekre, a [Tátrára](https://hu.wikipedia.org/wiki/Magas-T%C3%A1tra) és a bizonyos szomszédos morva területekre terjedt ki. Birtokközpontja [Trencsénben](https://hu.wikipedia.org/wiki/Trencs%C3%A9n) volt. Harcolt [János cseh király](https://hu.wikipedia.org/wiki/J%C3%A1nos_cseh_kir%C3%A1ly) és [I. Károly magyar király](https://hu.wikipedia.org/wiki/I._K%C3%A1roly_magyar_kir%C3%A1ly) ellen is. Csak halála vetett véget teljesen hatalmának.

 Csák Máté 19. századi elképzelt portréja

A nagy hatalmú főúr a [Csák nemzetségből](https://hu.wikipedia.org/wiki/Cs%C3%A1k_nemzets%C3%A9g) származott, melynek ősi birtokai a [Vértes hegység](https://hu.wikipedia.org/wiki/V%C3%A9rtes_%28hegys%C3%A9g%29) területén voltak. A Csák nemzetség őse [Szabolcs vezér](https://hu.wikipedia.org/wiki/Szabolcs_vez%C3%A9r) volt, aki több krónikában a hét vezér egyike, aki Árpádot követte a nagyfejedelemségben. Árpád egyik felmenőjének a fia vagy unokája lehetett Szabolcs. Mivel (I.) István nevű nagybátyja és (II.) Máté nevű nagybátyja is leszármazott nélkül hunyt el, ezért mindkét nagybácsi tekintélyes területű [felvidéki](https://hu.wikipedia.org/wiki/Felvid%C3%A9k) birtokai az apai örökséggel együtt Máté, és testvére, Csák birtokába kerültek. Így a feltehetően II. Máté által épített [Tapolcsány](https://hu.wikipedia.org/wiki/K%C5%91v%C3%A1rhely%22%20%5Co%20%22K%C5%91v%C3%A1rhely) vár központú, [Nyitra vármegye](https://hu.wikipedia.org/wiki/Nyitra_v%C3%A1rmegye) északi részén fekvő területek, és az (I.) István által épített [Hrussó](https://hu.wikipedia.org/wiki/Kic%C5%91%22%20%5Co%20%22Kic%C5%91) vár központú, [Bars vármegye](https://hu.wikipedia.org/wiki/Bars_v%C3%A1rmegye) északi részén fekvő birtokok is a fiúk kezében egyesültek. Az apai örökséget pedig [Komárom vármegyei](https://hu.wikipedia.org/wiki/Kom%C3%A1rom_v%C3%A1rmegye) és [Pozsony vármegyei](https://hu.wikipedia.org/wiki/Pozsony_v%C3%A1rmegye) birtokok képezték.

Élete

Csák Máté [1291](https://hu.wikipedia.org/wiki/1291) nyarán részt vett [III. András magyar király](https://hu.wikipedia.org/wiki/III._Andr%C3%A1s_magyar_kir%C3%A1ly) által [Habsburg Albert](https://hu.wikipedia.org/wiki/I._Albert_n%C3%A9met_kir%C3%A1ly) osztrák herceg ellen vezetett alsó-ausztriai hadjáratban, melynek során a magyar csapatok [Bécsig](https://hu.wikipedia.org/wiki/B%C3%A9cs) nyomultak előre. A hadjáratot követően a király lovászmesteri (agasonium regalium magister) címet adományozott neki és [pozsonyi](https://hu.wikipedia.org/wiki/Pozsony) [ispánná](https://hu.wikipedia.org/wiki/Isp%C3%A1n) nevezte ki. [1292](https://hu.wikipedia.org/wiki/1292)-ben a Kőszegi testvérek csapatai elfoglalták [Pozsony](https://hu.wikipedia.org/wiki/Pozsony) várát, amelyet a király utasítására Máté hadai foglaltak vissza [Detrekő](https://hu.wikipedia.org/wiki/Detrek%C5%91v%C3%A1ralja%22%20%5Co%20%22Detrek%C5%91v%C3%A1ralja) várával együtt még ugyanabban az évben.

[1293](https://hu.wikipedia.org/wiki/1293)-ban erőszakkal megszerezte a [Trencsén vármegye](https://hu.wikipedia.org/wiki/Trencs%C3%A9n_v%C3%A1rmegye) délkeleti szélén fekvő [Ugróc](https://hu.wikipedia.org/wiki/Zayv%C3%A1ralja%22%20%5Co%20%22Zayv%C3%A1ralja) várát a hozzá tartozó falvakkal együtt. [1296](https://hu.wikipedia.org/wiki/1296)-ban megvásárolta [Vöröskő](https://hu.wikipedia.org/wiki/Cseszte%22%20%5Co%20%22Cseszte) várát. Még ebben az évben megszerezte a [nádori](https://hu.wikipedia.org/wiki/N%C3%A1dor) és vele együtt a kun bírói címet.

Trencsén vára feltehetően [1297](https://hu.wikipedia.org/wiki/1297) tavaszán került a birtokába. [1297](https://hu.wikipedia.org/wiki/1297)-ben a [Pannonhalmi Bencés Főapátság](https://hu.wikipedia.org/wiki/Pannonhalmi_Benc%C3%A9s_F%C5%91ap%C3%A1ts%C3%A1g) [Nyitra vármegyei](https://hu.wikipedia.org/wiki/Nyitra_v%C3%A1rmegye) birtokait pusztította és vette el erőszakkal.

[1297](https://hu.wikipedia.org/wiki/1297) végére hatalmaskodásai miatt ellentétbe került [III. András](https://hu.wikipedia.org/wiki/III._Andr%C3%A1s_magyar_kir%C3%A1ly) királlyal, aki megfosztotta [nádori](https://hu.wikipedia.org/wiki/N%C3%A1dor) és [pozsonyi](https://hu.wikipedia.org/wiki/Pozsony) [ispáni](https://hu.wikipedia.org/wiki/Isp%C3%A1n) méltóságaitól, azonban a főúr [nádori](https://hu.wikipedia.org/wiki/N%C3%A1dor) címét önkényesen a királlyal történt szembehelyezkedése után is megtartotta. A hatalmaskodó Mátéval szemben [III. András](https://hu.wikipedia.org/wiki/III._Andr%C3%A1s_magyar_kir%C3%A1ly) a [Hontpázmány nemzetségbeli](https://hu.wikipedia.org/wiki/Hontp%C3%A1zm%C3%A1ny_nemzets%C3%A9g%22%20%5Co%20%22Hontp%C3%A1zm%C3%A1ny%20nemzets%C3%A9g) András-fiakat támogatta, akiknek [Gímes](https://hu.wikipedia.org/wiki/G%C3%ADmes%22%20%5Co%20%22G%C3%ADmes)nevű várát fenyegette a nagyhatalmú főúr erőszakos terjeszkedése. A királyi segítő szándék elkésett, mert Máté hamarosan elfoglalta várukat és birtokaikat, és kettőt megölt közülük.

Máté még az évszázad vége előtt elfoglalta a terjeszkedése útjában álló, szintén a [Hontpázmány nemzetségbe](https://hu.wikipedia.org/wiki/Hontp%C3%A1zm%C3%A1ny_nemzets%C3%A9g%22%20%5Co%20%22Hontp%C3%A1zm%C3%A1ny%20nemzets%C3%A9g) tartozó Kázmér fiainak öt várát és birtokaikat ([Csejte](https://hu.wikipedia.org/wiki/Csejte%22%20%5Co%20%22Csejte), [Rajec](https://hu.wikipedia.org/wiki/Rajec%22%20%5Co%20%22Rajec), [Pöstyén](https://hu.wikipedia.org/wiki/P%C3%B6sty%C3%A9n), [Bajmóc](https://hu.wikipedia.org/wiki/Bajm%C3%B3c), [Hradec](https://hu.wikipedia.org/wiki/V%C3%A1racska%22%20%5Co%20%22V%C3%A1racska)). [1302](https://hu.wikipedia.org/wiki/1302) körül pedig a [Hontpázmány nemzetség](https://hu.wikipedia.org/wiki/Hontp%C3%A1zm%C3%A1ny_nemzets%C3%A9g%22%20%5Co%20%22Hontp%C3%A1zm%C3%A1ny%20nemzets%C3%A9g) Bozóki ágának [Litva](https://hu.wikipedia.org/wiki/Cseri%22%20%5Co%20%22Cseri) nevű várát foglalta el.

Csák nevű testvére 1300-as évek elején bekövetkezett halála után Máté megörökölte testvére birtokait is, köztük [Appony](https://hu.wikipedia.org/wiki/Appony%22%20%5Co%20%22Appony) várát.

[1301](https://hu.wikipedia.org/wiki/1301). [augusztus 27-én](https://hu.wikipedia.org/wiki/Augusztus_27.) személyesen részt vett az akkor tizenkét éves [(Pŕemysl) Vencel](https://hu.wikipedia.org/wiki/Vencel_magyar_kir%C3%A1ly) megkoronázásán [Fehérváron](https://hu.wikipedia.org/wiki/Sz%C3%A9kesfeh%C3%A9rv%C3%A1r). A király a támogatásért cserében [1302](https://hu.wikipedia.org/wiki/1302) elején örökjogon Máténak adományozta [Nyitra](https://hu.wikipedia.org/wiki/Nyitra_v%C3%A1rmegye%22%20%5Co%20%22Nyitra%20v%C3%A1rmegye) és [Trencsén](https://hu.wikipedia.org/wiki/Trencs%C3%A9n_v%C3%A1rmegye) vármegyéket, és [Bajmóc](https://hu.wikipedia.org/wiki/Bajm%C3%B3c) várát, ezzel részben legalizálva erőszakos foglalásait. Hamarosan azonban szembefordult Vencellel. Valójában ingadozott a két király támogatása között, de nyíltan egyik oldalra sem állt.

[1305](https://hu.wikipedia.org/wiki/1305). júniusában meghalt [II. Vencel cseh király](https://hu.wikipedia.org/wiki/II._Vencel_cseh_kir%C3%A1ly), ezért fia, Vencel Csehországba indult, hogy III. Vencel néven átvegye a cseh trónt, októberben pedig [Prágában](https://hu.wikipedia.org/wiki/Pr%C3%A1ga%22%20%5Co%20%22Pr%C3%A1ga)lemondott a magyar trónról. A kiürített [visegrádi](https://hu.wikipedia.org/wiki/Visegr%C3%A1d) várat Csák Máté csapatai foglalták el [Károly Róbert](https://hu.wikipedia.org/wiki/I._K%C3%A1roly_magyar_kir%C3%A1ly) jóváhagyásával. Az oligarcha székhelye ekkoriban a visegrádi vár volt. [Zólyom vármegyét](https://hu.wikipedia.org/wiki/Z%C3%B3lyom_v%C3%A1rmegye) [1306](https://hu.wikipedia.org/wiki/1306)-ban foglalták el csapatai.

[1300](https://hu.wikipedia.org/wiki/1300) és [1308](https://hu.wikipedia.org/wiki/1308) között birtokába került további fontosabb várak: [Zsolnalitva](https://hu.wikipedia.org/wiki/Zsolnalitva%22%20%5Co%20%22Zsolnalitva), [Budatin](https://hu.wikipedia.org/wiki/Budatin%22%20%5Co%20%22Budatin), [Ricsőváralja](https://hu.wikipedia.org/w/index.php?title=Hrics%C3%B3&action=edit&redlink=1" \o "Hricsó (a lap nem létezik)), [Várna (Varin, Óvár)](https://hu.wikipedia.org/wiki/%C3%93v%C3%A1ralja), [Drégely](https://hu.wikipedia.org/wiki/Dr%C3%A9gelypal%C3%A1nk%22%20%5Co%20%22Dr%C3%A9gelypal%C3%A1nk), [Divény](https://hu.wikipedia.org/wiki/Div%C3%A9ny) (lerombolta), [Gács](https://hu.wikipedia.org/wiki/G%C3%A1cs) (lerombolta), [Kékkő](https://hu.wikipedia.org/wiki/K%C3%A9kk%C5%91), [Gyarmat](https://hu.wikipedia.org/wiki/Balassagyarmat), [Fülek](https://hu.wikipedia.org/wiki/F%C3%BClek), [Somoskő](https://hu.wikipedia.org/wiki/Somosk%C5%91), [Hollókő](https://hu.wikipedia.org/wiki/Holl%C3%B3k%C5%91), Baglyaskő, [Nógrádsipek](https://hu.wikipedia.org/wiki/N%C3%B3gr%C3%A1dsipek%22%20%5Co%20%22N%C3%B3gr%C3%A1dsipek).

Bár látszólag támogatta Károly Róbertet, valójában az országos ünnepségeken egyetlen alkalommal sem vett részt személyesen, hanem csak követei útján. Gentilis bíboros pápai követ közvetítésével [1310](https://hu.wikipedia.org/wiki/1310). [november 10-én](https://hu.wikipedia.org/wiki/November_10.) a [pilisi](https://hu.wikipedia.org/wiki/Pilis_%28hegys%C3%A9g%29) [kékesi](https://hu.wikipedia.org/wiki/Pilisszentl%C3%A1szl%C3%B3) kolostorban jött létre az a megállapodás, mely szerint Csák Máté elfogadja [Károly Róbertet](https://hu.wikipedia.org/wiki/I._K%C3%A1roly_magyar_kir%C3%A1ly) Magyarország törvényes urának, aki felé engedelmességgel tartozik, cserében [tárnokmesteri](https://hu.wikipedia.org/wiki/T%C3%A1rnokmester) cím megadását ígérték neki. Megígérte, hogy nem viszálykodik többet, és mások trónigényét sem támogatja. Az oligarcha végül összekulcsolt kezét a legátus kezébe adva fogadott hűséget, amelyet békecsókkal erősítettek meg. Máté azonban a megállapodás ellenére [Visegrádról](https://hu.wikipedia.org/wiki/Visegr%C3%A1d) rendszeresen portyáztatott [Buda](https://hu.wikipedia.org/wiki/Buda_%28t%C3%B6rt%C3%A9nelmi_telep%C3%BCl%C3%A9s%29) felé. Ezáltal nemcsak azt akarta elérni, hogy a budaiakat az ifjú király hűségétől elvonja, hanem nyilván a király és királyné személyét óhajtotta hatalmába keríteni. [1311](https://hu.wikipedia.org/wiki/1311). [június 25-én](https://hu.wikipedia.org/wiki/J%C3%BAnius_25.) a királyi és királynéi székhely, [Buda](https://hu.wikipedia.org/wiki/Buda_%28t%C3%B6rt%C3%A9nelmi_telep%C3%BCl%C3%A9s%29), kapujáig törtek előre fegyveres csapatai, és mindent tűzzel-vassal pusztítottak. Ekkor volt a főúr hatalma tetőpontján, a király kénytelen volt székhelyét [Temesvárra](https://hu.wikipedia.org/wiki/Temesv%C3%A1r) helyezni, mert az ország közepén annyira veszélyes volt tartózkodnia.

[1308](https://hu.wikipedia.org/wiki/1308) és [1311](https://hu.wikipedia.org/wiki/1311) között birtokába került fontosabb várak: [Balogvár](https://hu.wikipedia.org/wiki/V%C3%A1mosbalog), [Lipcse](https://hu.wikipedia.org/wiki/Z%C3%B3lyomlipcse), Szucsány, [Berzence](https://hu.wikipedia.org/wiki/Barsberzence), [Léva](https://hu.wikipedia.org/wiki/L%C3%A9va), [Sirok](https://hu.wikipedia.org/wiki/Sirok). [1311](https://hu.wikipedia.org/wiki/1311). [július 6-án](https://hu.wikipedia.org/wiki/J%C3%BAlius_6.%22%20%5Co%20%22J%C3%BAlius%206.) Gentilis pápai követ kihirdette a Csák Máté egyházi kiközösítéséről szóló ítéletet, mely szerint minden tisztjét, szolgáját és jobbágyát fölmenti a hűség és minden kötelesség alól, hogy semmiben se engedelmeskedjenek neki, hanem tíz nap lefolyásával hagyják el őt, mert aki másként cselekszik, ha püspök vagy érsek is, s őt szóval vagy tettel segíti, ugyanazon egyházi kiközösítéssel sújtatik, mely alatt, ha elégtétel nélkül hal meg, Mátéval együtt meg lesz fosztva az egyházi temetéstől. A kiközösítésnek az lett az eredménye, hogy Csák Máté mind az [esztergomi érseket](https://hu.wikipedia.org/wiki/Esztergomi_%C3%A9rsek), mind a [nyitrai](https://hu.wikipedia.org/wiki/Nyitra_%28telep%C3%BCl%C3%A9s%29) [püspököt](https://hu.wikipedia.org/wiki/P%C3%BCsp%C3%B6k) elzavarta, mert ki merték hirdetni az ítéletet. Az [esztergomi](https://hu.wikipedia.org/wiki/Esztergom) érseki várat [1312](https://hu.wikipedia.org/wiki/1312)-ben, a [nyitrait](https://hu.wikipedia.org/wiki/Nyitra_%28telep%C3%BCl%C3%A9s%29) pedig [1317](https://hu.wikipedia.org/wiki/1317)-ben dúlták fel és rabolták ki csapatai.

Miután szövetségeseivel vereséget szenvedett Károly Róberttől a [rozgonyi csatában](https://hu.wikipedia.org/wiki/Rozgonyi_csata) [1312](https://hu.wikipedia.org/wiki/1312)-ben, befolyása csökkenni kezdett, de a király nem tudta őt térdre kényszeríteni egészen haláláig. [1313](https://hu.wikipedia.org/wiki/1313)-ban még Ibur fia István vezetésével megostromolták csapatai [Buják](https://hu.wikipedia.org/wiki/Buj%C3%A1k%22%20%5Co%20%22Buj%C3%A1k)várát, de a felmentő sereg időben érkezett, így az ostrom sikertelenül végződött. Csak [1315](https://hu.wikipedia.org/wiki/1315)-ben sikerült Szécsényi Tamás vezetésével a királyi hadnak véres ostrommal visszafoglalnia Visegrádot, amikor Csák Máté [János cseh királlyal](https://hu.wikipedia.org/wiki/J%C3%A1nos_cseh_kir%C3%A1ly) keveredett háborúságba, és a [Morva](https://hu.wikipedia.org/wiki/Morva_%28foly%C3%B3%29) menti várak (Veselí, [Holics](https://hu.wikipedia.org/wiki/Holics)) védelme lekötötte haderejét. A független szlovák állam megteremtésének szándékát sugalló történészek vélekedésével szemben az egykorú cseh krónika szerint Máté hadseregében a magyar nyelv volt használatos.

[1312](https://hu.wikipedia.org/wiki/1312) és [1321](https://hu.wikipedia.org/wiki/1321) között mindösszesen csak hét várat sikerült a királyi hadaknak visszafoglalniuk az oligarchától, [Komárom](https://hu.wikipedia.org/wiki/R%C3%A9vkom%C3%A1rom) várát például csak két hónapi kemény ostrom árán tudták elfoglalni [1317](https://hu.wikipedia.org/wiki/1317)-ben a király csapatai. A királyi székhelyet csak Csák Máté halála után két évvel tudta Károly Róbert visszahelyezni az ország közepébe.

Bár – akárcsak más oligarchák – soha nem lett király, nagyon gazdag és befolyásos magyar [főnemesként](https://hu.wikipedia.org/w/index.php?title=F%C5%91nemes&action=edit&redlink=1) gyakorlatilag a mai [Szlovákia](https://hu.wikipedia.org/wiki/Szlov%C3%A1kia) jelentős területein uralkodott a [14. század](https://hu.wikipedia.org/wiki/14._sz%C3%A1zad) elején. Tizennégy megyét birtokolt, 50 kastélya és erődje volt a mai Szlovákia középső és nyugati területein. Saját sereggel rendelkezett, amelynek száma 5000 főre rúgott és főleg idegen (elsősorban cseh) zsoldosokból tevődött össze. Ezenkívül saját pénzt is veretett, és udvartartásában ugyanazon rangokat használta, és ugyanazon előjogokkal élt, mint a [magyar király](https://hu.wikipedia.org/wiki/Magyarorsz%C3%A1g_uralkod%C3%B3inak_list%C3%A1ja). Gazdaságpolitikáját mindazonáltal a rablógazdálkodás jellemezte, nem figyelt a pénzgazdálkodás érdekeire, a kereskedelemre, a bányaművelésre, és az árutermelésre sem. A királyi jogkört bitorolva számos alkalommal vetett ki rendkívüli adókat az uralma alatt álló területen. Jövedelmének jelentős részét a hadsereg fenntartására fordította. Hosszú távon valamennyi társadalmi réteg tartományúri hatalmának megszüntetésében volt érdekelt. Hatása nem volt tartós, Trencsénben [1321](https://hu.wikipedia.org/wiki/1321)-ben bekövetkező halála után „birodalma” is elpusztult.

Csák Máté történelmi szerepének elemzésébe új színt hozott a csehszlovák nacionalista propaganda, amely az egységes, független Szlovákia megteremtésére tett első kísérletként értelmezi Csák Máté működését. Ezt az elméletet történelmi és demográfiai adatok nem támasztják alá. Csák Máté vezetési stílusát is szabadságharcos helyett inkább despotikusnak, kalandornak nevezhetnénk.

Forrás: https://hu.wikipedia.org/wiki/Csák\_Máté\_(trencséni\_tartományúr)